|  |
| --- |
| 30.6.2021 |

**Hyvä palveluasumisen asiakas/asioiden hoitaja**

Asiakasmaksulaki uudistuu osittain 1.7.2021 alkaen. Kunnat päivittävät asiakasmaksunsa ja niitä koskevat päätökset muuttuneiden säännösten mukaisesti.

Palveluasumisen osalta asiakasmaksun määräytymisperusteet muuttuvat Lempäälässä.

Palveluasumisen perusteena käytetään kotihoidon maksutaulukkoa. Palvelutarve arvioidaan asiakasohjauksen toimesta. Mikäli palvelujen tarpeessa tai palvelujen toteutuksessa tapahtuu muutoksia, tulee palvelupäätöstä muuttaa, ja vastaavasti tarkistaa maksupäätös. Kunta saa periä kohtuullisen maksun kotihoitoon liittyvistä asiakassuunnitelmaan sisällytetyistä tukipalveluista.

Uusien säännösten mukaan:

* Asiakasmaksu määräytyy asiakkaan bruttotulojen mukaan (tulot ennen veroja)
* Jatkuvasta hoidosta voidaan periä kohtuullinen kuukausimaksu, joka määräytyy palvelun laadun, määrän, saajan maksukyvyn ja perheen koon mukaan. Jatkuvasta hoidosta voidaan periä kohtuullinen maksu, joka palveluasumisen osalta määräytyy aina vähintään 38 tunnin mukaan. Maksukykyä määriteltäessä otetaan huomioon palvelun saajan ja hänen kanssaan yhteistaloudessa elävän puolison tulot. Enimmäismaksuihin tehdään indeksitarkistukset joka toinen vuosi.
* Tulorajat ovat 1.7.2021 alkaen seuraavat:

|  |  |
| --- | --- |
| Henkilömäärä | Tuloraja, euroa/kk |
| 1 | 588 |
| 2 | 1084 |
| 3 | 1701 |
| 4 | 2103 |
| 5 | 2546 |
| 6 | 2924 |

Kun henkilömäärä on suurempi kuin kuusi, tulorajaa korotetaan 357 eurolla ja maksuprosenttia alennetaan 1 prosenttiyksiköllä kustakin seuraavasta henkilöstä. Kunta vahvistaa säännöllisen kotihoidon kuukausimaksutaulukon maksusäännösten sallimissa rajoissa.

Palveluasumisen maksuprosentti 38 tunnin tai enemmän mukaan:

|  |  |  |  |  |  |  |
| --- | --- | --- | --- | --- | --- | --- |
| Palvelutunnit kuukaudessa | Maksuprosentti perheen koon mukaan | | | | | |
|  | 1 | 2 | 3 | 4 | 5 | 6 henkilöä tai enem-  män |
| 38 tai enemmän | 35,00 | 24,00 | 19,00 | 16,00 | 14,00 | 12,00 |

**Tulojen vähennyksenä** otetaan huomioon suoritetut elatusavut, tosiasiallisista perhesuhteista johtuvat muut vastaavat kustannukset sekä kiinteistön luovutuksen yhteydessä määräajaksi tai elinkaudeksi pidätetty rahana suoritettava etuus (syytinki).

**Asiakas on ensisijainen tietojen antaja.** Asiakkaalta saatavien tietojen puuttuminen ei kuitenkaan estä asiakasmaksun määräämistä. Kuntien viranomaisilla on lakisääteinen oikeus salassapitosäännösten estämättä hankkia tarvitsemansa välttämättömät tiedot maksun suuruuden määräämistä varten. Näin voidaan toimia silloinkin, kun asiakkaan ilmoittamat tulo- ja varallisuustiedot ovat puutteelliset.

Uudet päätökset ja maksut tulevat voimaan 1.7.2021 alkaen**. Asiakkaiden on syytä varautua siihen, että laskutukseen voi tulla mahdollisesti viivettä.** Kesäkuun lasku saapuu normaalisti heinäkuussa. Tämän jälkeen syksyn aikana saapuvassa asiakasmaksussa saattaa olla kerralla useamman kuukauden maksut. On tärkeää varautua säästämään mahdollisesti suurempaa kertalaskua varten. Näin selviämme siirtymäajasta mahdollisimman hyvin! Kiitos yhteistyöstä.

**Lisätiedot**

Palveluvastaava Marita Hirvenoja p. 050 383 0622 asiakasohjaaja Roosa Pannula p. 040 133 7184 asiakasohjaaja Tarja Lehtiö p. 050 383 9661

Asiakasmaksuista enemmän: Lempäälän kunnan hyvinvointilautakunta 19.5.2021 46 § [Dynasty tietopalvelu : Lempäälän kunta (oncloudos.com)](https://lempaala.oncloudos.com/cgi/DREQUEST.PHP?page=meetingitem&id=20215985-3)

Laki sosiaali- ja terveydenhuollon asiakasmaksuista 734/1992 ja Asetus sosiaali- ja terveydenhuollon asiakasmaksuista 912/1992

[Kotipalvelu- ja kotisairaanhoitomaksut - Sosiaali- ja terveysministeriö (stm.fi)](https://stm.fi/maksut-kotipalvelu-kotisairaanhoito)